**Richard Arthur** «**Dick**» **Assman** (født 14. februar 1934, død 15. august 2016) var en canadisk bensinstasjonansatt som fikk kjendisstatus på grunn av navnet sitt over hele Nord-Amerika i 1995.

Karriere
--------

I 1995 byttet Assman arbeidsplass fra en Petro-Canada stasjon til en annen, og stasjonens eier tok ut en annonse i lokalavisen for å informere om dette. Denne ble anonymt sendt til David Letterman, som lot seg underholde av Assmans navn. Assman ble derfor introdusert den 24. juli 1995 på *The Late Show with David Letterman*, hvor han var et nattlig innslag i omtrent en måned. I løpet av denne tiden ble han kjent som «Assman the Gasman».

Det finnes flere eksempler på hvor vidstrakt denne nye berømmelsen var. Blant annet ble direktesendte intervjuer vist før showet, Joe Namath erklærte seg selv som en «Ass-maniac» i løpet av noen uker, og Assman mottok en musikalsk hyllest fra Tony Orlando i løpet av showet:

> Northgate Petro-Canada  
> 
> Oh, they're relocating  
> 
> Their new office at Victoria Square  
> 
> They're celebrating  
> 
> Oh vaya con dios, Dick Assman  
> 
> Vaya con dios, my love
> 
> 

Etter hvert som hans berømmelse vokste, rapporterte meningsmålingselskapet Angus Reid Public Opinion i Vancouver at 49 prosent av de spurte canadiere i september 1995 hadde hørt om navnet hans. Assman mottok en rekke kontrakter for kommersielle opptredener, og ble bedt om å stille til offentlige verv. Han mottok dessuten mange frierier, og mottok også en forespørsel om å dømme en bikinikonkurranse i august 1995, for Janetville Jamboree og Truck Pull, i Janetville i Ontario. «Assmania» kulminerte i august med Assmans besøk til Ed Sullivan Theatre, der han ble presentert for en bukett roser av Letterman. Etter dette ebbet manien ut, og Assman fortsatte med jobben på bensinstasjonen.

I oktober 1995 besøkte James Blanchard, USAs ambassadør i Canada, Assman på bensinstasjonen hans, med henvisning til statusen hans som «en internasjonal kjendis».

Assman eller Assmann er et tyskspråklig etternavn som stammer fra navnet Erasmus. Dick Assman selv, som tok farsotten med godt humør, uttalte etternavnet sitt «oss-mann».

Privatliv
---------

Assman ble født i Neudorf i Saskatchewan, sønn til Adolf og Elizabeth Assman. Han døde den 15. august 2016.

Referanser
----------

1. ↑   in.reuters.com, besøkt 22. august 2016[Hentet fra Wikidata]
2. 1 2  «Dick Assman still chuckles over his David Letterman fame». *cbc.ca* **(engelsk)**. 15. mai 2015. Besøkt 19. august 2016.
3. ↑  «What a cheek: The Assman is coming to Ontario». *Toronto Star* **(engelsk)**. 4. august 1995. s. A14. Arkivert fra originalen 4. september 2014. Besøkt 3. september 2014.
4. ↑  «Late Show w/David Letterman - Dick Assman Part 1». *YouTube* **(engelsk)**. 8. september 2012.
5. ↑  «Assmania goes on tour». *Waterloo Region Record* **(engelsk)**. 9. august 1995. [*død lenke*]
6. ↑  «What a cheek: The Assman is coming to Ontario». *Toronto Star* **(engelsk)**. 4. august 1995. [*død lenke*]
7. ↑  «Letterman's Regina pal takes the Late Night ribbing in his stride». *Waterloo Region Record* **(engelsk)**. 28. juli 1995. [*død lenke*]
8. ↑  Luscombe, Belinda (2. oktober 1995). «NEXT: I.P. DALY ON NIGHTLINE». *Time* **(engelsk)**. Arkivert fra originalen 17. juli 2007. Besøkt 8. februar 2007.
9. ↑  «What's in a name? Ask Letterman guest». *Free Lance Star (Associated Press)* **(engelsk)**. 21. august 1995.
10. ↑  «Ambassador visits Assman». *Waterloo Region Record* **(engelsk)**. 5. oktober 1995. [*død lenke*]
11. ↑  «Obituary of Richard Assman». *speersfuneralchapel.com* **(engelsk)**. 15. august 2016. Besøkt 19. august 2016.
12. ↑  «Dick Assman of Letterman fame dies at 82». *The Toronto Star* **(engelsk)**. 19. august 2016. ISSN 0319-0781. Besøkt 19. august 2016.

Eksterne lenker
---------------

* (en) Dick Assman på Internet Movie Database Rediger på Wikidata